als_Latn dik_Latn sag_Latn
Partizani viziton sot stadiumin “Zeqir Ymeri” dhe 3 pikët për skuadrën verilindore në këtë 90 minutësh janë jetike. Kukësi kërkon ta harrojë sa më shpejt disfatën e Laçit sepse koha nuk premton dhe përpara ka një tjetër sfidë të rëndësishme. Partizani viziton këtë fundjavë stadiumin “Zeqir Ymeri” dhe 3 pikët për skuadrën veriore në këtë 90-minutësh janë jetike. Të kuqtë janë e vetmja skuadër që ka marrë pikë të plota në dy fazat e para kundër Kukësit dhe mesfushori Hair Zeqiri karikon grupin e drejtuar nga Artim Shaqiri për të dhënë maksimumin në këtë sfidë. Sipas Zeqirit, të kuqtë nuk do të kenë më shanse që të përsërisin atë që ndodhi në fazën e parë, më shumë për mungesë fati të vendasve se sa për meritë të të kuqve. “Partizani është e vetmja skuadër që na ka mundur në të dyja ndeshjet e para dhe për këtë fakt ne jemi angazhuar maksimalisht. Shpresoj që këtë herë fituesi të jemi ne. Luajmë përballë tifozëve tanë prandaj dëshirojmë të marrim 3 pikët”. Mesfushori vlonjat e pranon se sfidat mes kryesuesve do të jenë vendimtare për çështjen e titullit kampion. “Synimi jonë është që të fitojmë titullin. Sfidat me rivalët direkt në këtë garë janë shumë të rëndësishme prandaj edhe objektivi i vetëm në sfidën e radhës është fitorja”.
Komisioni i Disiplinës e dënoi fushën e Laçit me 5 ndeshje pa tifozë për shkak të hedhjes së sendeve të forta në fushën e lojës në ndeshjen kundër Kukësit edhe pse skuadra e presidentit Gjici kërkoi tre pikë në tavolinë. Gjithsesi, 26-vjeçari nuk dëshiron të përfshihet në këtë polemikë. “Nuk jam unë ai që duhet të komentojë vendimin e Komisionit të Disiplinës. Ata i kanë shqyrtuar të gjitha faktet prandaj nuk mund të flas edhe pse më vjen keq që dolëm të humbur nga ajo ndeshje”.
als_Latn als_Latn